Lo-Renz-O/malagasy-sentence huggingface dataset:
Ny tolona ataon’i esther rasoloarimalala randriamamonjy 3.1 ireo zava-nisy nanosika ny mpanoratra hitolona. 3.1.1 ny zava-niseho teo anelanelan’ny taona 1945 -1960. 3.1.1.1 ny zava-niseho naneran-tany. 3.1.1.2 ny zava-niseho teto madagasikara. 3.1.2 ny zava-niseho teo anelanelan’ny taona 1960 1972. 3.1.2.1 ny zava-niseho naneran-tany. 3.1.2.2 ny zava-niseho teto madagasikara. 3.1.3 ny raharaha 13 may 1972. 3.1.4 ny fitondrana jeneraly gabriel ramanantsoa. 3.1.5 ny fitondrana kôlônely ratsimandrava. 3.2 ny fifandraisan’ny zava-nisy sy ny ho avy ny maraina. 3.2.1 ny akon’ireo zava-nisy teo anelanelan’ny 1945 1960 ka hita taratra ao amin’ny ho avy ny maraina. 3.2.1.1 teo amin’ny fiainan’ny tsirairay 3.2.1.2 teo amin’ny fiainam-piarahamonina. 3.2.1.3 fanamarihana. 3.2.2 ny akon’ny zava-nisy teo anelanelan’ny 1960 -1977. 3.2.2.1 ny akon’ny zava-nisy teo amin’ny tsirairay. 3.2.2.2 ny akon’ny zava-nisy teo amin’ny fiarahamonina. 3.3 ireo sehatra iorenan’ny tolona sy ny tari-dalana omeny mba hahatanteraka izany. 3.3.1 famaritana ny atao hoe tolona. 3.3.1.1 famaritana ara-bakiteny. 3.3.1.2 famaritana ara-kevitra 3.3.2 ireo sehatra iorenan’ny tolona ao amin’ny ho avy ny maraina. 3.3.2.1 tolona ho amin’ny fahafahana.
Mba hahatsapan’ny mponina fa tompon’ny tetikasa izy dia ilaina ny fandraisany andraikitra mivantana ao amin’ny tetikasa. Nomena lanja manokana ny mponina ao an- toerana satria izy ireo avokoa no manao ny asa mahakasika ny tetikasa mivantana, toy ny fandraisam-bahiny. Nomena fiofananana manokana izy ireo amin’ireo sehatra iasany fianarana mahandro, fianarana mandray vahiny sy miteny vahiny. Nandray an- tanana manokana izany ny mpitantana ny hotely kudeta vina ao aorian’ny tetikasa
Raha toa ka azo atao e! Ry voron iny 10- mivilia ka maitia fa tsy ho tsiny. Ento kely izato embona tsy tana hiheveran izy any izay tamàna. Aza tairinao mahery sao afoy fa ny làlana manketo no atoroy 15- maitia ry vorona iny fa tsy mbola tena very ilay tadidy fahagola?
Amin’ny fomba fampitana ny lesona sy ny fitaovana isan-karazany ary ny fototra ara- pedagôjia mifanaraka amin’izany.248 noho izany, tsy afa-misaraka amin’io fandaharam-pianarana io ny fampianarana io no iaingana sy ifaharan’ny fanabeazana rehetra atao any an-tsekoly.
Ny fialana andraikitra miova ho fialana andraikitra hatrany mazàna ny fitadiavan’ny ray aman- dreny fanampiana amin’ireo naterany mba hiadiana amin’ny hasarotam-piainana. Mifamadika mihitsy izany ny rasa, satria, ny zanaka indray no miantoka ny fiainan’ny mpianakavy na dia mbola tsy ampy taona hanao izany aza. Ny zanaka vavy hatrany no tena iharan’io fialana andraikitry ny ray aman-dreny io.
Marika hamantarana ny zavatra iray hoe velona ny aina amin’ny ankapobeny. Eto dia efa mipetraka sahady ny fepetra hoe olona misy aina no antsoina hoe olombelona mifampiankina betsaka amin’ny fo , satria ny fitepon’ny fo no maneho ny aina. Anisan’ny mari-pamantarana ny zavatra iray velona na maty ny fo. Mba hahatomombana ny teny hoe olombelona izany dia olona aina fo ny fepetra manaraka izay, raha hamaritra ny ara- biôlôjika dia tokony ho feno ny vatana sy ny rantsam-batana rehetra, ka tafiditra ao anatin’izany ny saina, sy ireo taovam-pandrenesana dimy. Raha ireo no feno vao azo antsoina amin’ny voambolana hoe olombelona ny olona iray ara-piarahamonina
Ny fiaramamonina moa tsy inona fa ny fitambaran’ny tontolo manodidina. Ny fahafolahan’ny olombelona io tontolo manodididna azy io no fototra iorenan’ny fandrosoany. Raha simbany io dia azo lazaina fa tsy liam-pivoarana izy, fa raha karakarainy hanana endrika tsara, milamina, mahasoa sy mahafinaritra, dia azo lazaina fa mandroso izy. Ny akora fototra iaingana moa dia ny ohabolana, ary hita tamin’izany, fa ny mpamorona ohabolana no anisan’ny olona mahafolaka ny tontolo manodidina, noho ny fahendrena ananany. Noho izany ity asa fikarohana ity dia manampy betsaka ny amin’io lohahevitra iray io.
Tsy ny olona ihany no iresahany, fa ao ihany koa ilay hery tsy hita maso dia andriamanitra izany. Maro ireo tononkalony ahitana izany resaka ifanaovany amin’andriamanitra izany, fa ireto nampitondrainy ny lohateny hoe vavaky ny fo maratra tk.43 sy apetrako aminao tk.64 ireto no hosinganina amin’izany.
Vatolampy vato lehibe midadasika azo nandrinandriana , azony nipetrapetrahana , azony niankinana, tsy atahorana hampianjera ka azony nianteherana. Vatolampy mahasolo tsara ilay andry niankinany efa lasana nandao ireny zava-bitan-dreniny taminy ireny no nahatonga azy hisaotra tanteraka ilay nitondra azy folo volana mba ho fankaherezana azy. Ny tononkaloko anio tena ho anao madio tsy hanampiana, tsy hanalana fa ho fisaorana an’i mama. Tsy tamin-drainy ihany ny eja no naneho ny hantahantany fa efa toetra raiki-tapisaka taminy izany ; fa indrindra koa tamin-dreniny. Tsy nandiso fanantenana ity sombiniainy kosa ity farany fa dia nanome azy araka izay azony natao. Ka nahalatsa-bolana an’ ny eja hoe azo ianteherana, ihantana ’ lay fitiavanao ry mama. Tsapa araka ireo voalaza hatreto fa tian’ ny eja tokoa ireo nahitany masoandro. Anisan’ ny azo hitarafana sahady ny maha-kristiana ny mpanoratra izany satria iray amin’ ireo didy nomen’ andriamanitra ho hajaina sy ho ekena ny hoe manajà ny rainao sy ny reninao 6 mbola manamafy izany koa ny hoe anaka maneke ny ray sy reninao ao amin’ny tompo. Mba hiainan’ ny eja izany tenin’ andriamanitra izany dia nanaiky hatrany ny ray aman- dreniny izy. Ka na efa tsy teo intsony aza ilay rainy dia mbola manome toky izy hoe ireny anatrao ireny tsy mba nisy very maina ! Nankatoaviny sy notanterahany tokoa ireny. Mbola manamafy ny fanekeny ireo ray aman-dreniny ihany koa ny fandraisany ireo hevitra na vahaolana arosony ho an’ ny eja. Ianao ’ lay fitarainana vahaolana azo iainana. , hoy ny eja maneho izany.
Ny hevitra tohanan-drado enti-mandresy lahatra ny itenenana eto dia hoe tsy lalàna hampitoviana ny rehetra ny lalàna raha toa ka enti-mampitovy andraikitra ny rehetra fotsiny hanefa adidy eo amin’ny firenena kanefa enti-manavakavaka ny olona tsirairay eo amin’ny volokodiny. Ny fomba nentin-drado nanohanana io hevitra io dia tamin’ny alalan’ny fitrandrahana fihetseham-po maneho henatra tamin’ny fampiasana ny teny kinanjo izay teny fitaovana entina anehoana fahadisoam-panantenana noho ny tsy fifanojoana teo amin’ny zava-nisy niara- nantsoina, niara-niady, niaraka maty sy ny vokatra nandrasana fanilikilihana natokana ise satria olo-mainty teo ihany koa anefa ny fitrandrahana fihetseham-po maneho alahelo izay nanamafy ny henatra tamin’ny alalan’ny fampiasana ny teny fitaovana indrisy enti-maneho fitserana ary nohamafisin’ny tsoraka izay enti-manambara alahelo ihany koa eto. Vokatr’ireo dia andrasana ny hisian’ny fihetseham-po hafa hitranga any amin’ny itenenana dia ny fankahalana ilay lalàna. Izany dia taratra tamin’ny fampiasana ny teny hoe matesa faingana
Ny fitsimbinana ny aina sy ny faharetan’ny taranaka 1-n y fiheverana ny aina tokana ny aina lahy tokana ny aina sarobidy ny aina raha ho faty aho, matesa rahavana, raha maty rahavana, matesa ny omby ; mamy ny aina tsy azo soloina ny aina tsy ananam- piry ; aleo maty rahampitso, toy izay maty anio antoky ny fahavelomana marary be tsy mihinan-kanina, ka manafaingana ny andro hahafatesana tsy manana fahefana na safidy
Fa araka ny efa natsidika hatrany am-boalohany àry, dia santionany amin’ireo toko lehibe mandrafitra ny gazety ireo ihany no anompanana ny asa fikarohana. Toko samihafa azo anompanana asa fikarohana isan-karazany ary azo trandrahina tsara any an-tsekoly. Tombony lehibe eo amin’ny sehatry ny fampianarana izany, ka tsy tokony hahantra fitaovana intsony ny mpampianatra ary tokony hanan-karena tahirin-kevitra ihany koa ny mpianatra ao anatin’izany. Nofantenana manokana, araka izany, ny lahatsoratra fanadihadiana an-gazety an-tsoratra reportage , mba hahatarafana ireo paika samihafa hoenti-manatanteraka asa fanadihadiana iray indrindra any an-tsekoly.
Koa atahorana ny ho avin’ny firenena malagasy raha miroborobo eo amin’ny tanora toy izany ny teny bemiray, satria sady matanjaka ny tanora no vao misondrotra ary maro an’isa koa. Hany ka hihanaka malaky ny teny bemiray dia ho resy ho azy ny teny malagasy ranoray, ary ny tena loza dia ho faty mihitsy ny fototry teny malagasy.
Faritra distrika amoron’i mania ambositra renivohi-paritra 306 manandriana 323 ambatofinandrahana 304 fandriana 308 matsiatra ambony fianarantsoa i 301 renivohi- paritra fianarantsoa ii 302 ambalavao 303 ambohimahasoa 305 ikalamavony 314 atsimo atsinanana farafangana 309 renivohi- paritra vondrozo 322 vangaindrano 320 befotaka 307 midongy atsimo 318 vatovavy fitovinany manakara 315 renivohi-paritra vohipeno 321 mananjary 317 nosy varika 319 ikongo 310 ifanadiana 312 ihorombe ihosy 313 renivohi-paritra ivohibe 315 iakora 311
Zavona, vonin’ahitra mora malazo andln 6 izany dia mbola hamafisin’ny mpanoratra amin’ny hoe hatramin’ny nisian’ny tany dia nisy izy, nefa tsy maharitra amin’ny androntsika, ary tsy haharitra koa aza amin’ny andron’ny taranaka aoriana! Vahiny andln 42-43
Fanafohezan-teny c. E. R centre d’etude et de recherche e. N. S. Ecole normale supérieure c. A. P. N certificat d’aptitude pédagogique de l’ecole normale ji. Ra. Ma. Jiro sy rano malagasy v. O. I. Vondron’olona ifotony l. M. London missionary society b. C. Brevet d’etude du premier cycle fi. Mpi. Fikambanan’ny mpikabary eto madagasikara a. L. Association des parents des elèves fjkm fiangonan’i jesoa kristy eto madagasikara i. R. Instituts malgaches des recherches appliquées a. Gra. Association de graineurs à madagascar o. U. D organisation des nations unies pour le développement g. Ecotana groupement d’intérêt economique c. T. Centre d’information technique et economique e. F. Espace métier et de solidarité firaisan-kina a. G. Association mondo guise c. Na. Caisse nationale des prévoyances sociales s. H. A sahanasa hampandrosoana ny ambanivohitra
Eo amin’ny sokajin-taona, dia hita fa misy elanelana ny taonan’ny mpianatra. Raha ireo taonan’ny mpianatra isaky ny ambaratongam-pivoarany ireo no dinihina, dia toy izao ny azo ambara, araka ny voasoratra ao amin’ny torolalana ara-pedagojia. Tafiditra ao amin’ny vaton-jaza sy ny zatovo fahamatorana izy ireo. Raha ny toetra amam-pihetsiky ny vanton-jaza, dia toy izao ny santionany voalaza ao sarotsarotiny sy be resaka, manamboatra fihetsika hisintonana ny mason’ny manodidina manohitra ny hevitry ny maro mamorona fiainana feno tantara. Ireo toetra amam-pihetsika ireo dia hita taratra mandra-paha-tapitry ny vanim- potoana maha zatovo ankoatra izay, izy ireo ihany koa dia efa afaka mamolavola hevitra ho fanampin’izany, eo amin’ny maha zatovo dia io vanim-potoana io no mampiredareda ny fony amin’izay ataony. Efa manana fahafahana tanteraka hanakatra zavatra an-tsaina sy zatovo esprit d’abstraction fotoan-tsarotra ho an’ny zatovo io, satria miseho aminy ny andraikitra horaisiny eo amin’ny fiainany 10
Fotoana iii ny fandrosoan’ny fiaraha-monina tao amin’ny vanim-potoana fahatelon’ny asany i parsons no nirona tamin’ny fampiharana ny teôriany ankapobeany tamin’ny sehatra maro samihafa, toy ny lafiny ara-toe-karena, psikôlôjika sns ankoatra ny sehatra fandinihana fiaraha-monina. Ankoatra izay, nifantoka tamin’ny fiovana nisy tao amin’ny fiaraha-monina koa izy. Tsapa anefa fa toa nanatombo tao amin’ny fikarohany ny fanomezana rariny ny
Misaotra, mankasitraka, mankatelina tamin’ny fiezahanao ka nahatonga anay ho amin’izao dingana izao. Ho ambinin-java-manasatra, tompoko, ary ny fitahian’andriamanitra anie ho aminao sy ny ankohonanao. Isaorana ramatoa rakotovao herimalala , talen’ny akany avoko faravohitra, ny mpanabe sy mpandraharaha ary ireo zaza beazina nanaiky am-pitiavana ny fanatanterahanay ny asa fikarohana tao an-toerana, indrindra tamin’ny famaliana ireo fanontaniana napetrakay niompana amin’ny asa fikarohana. Mankasitraka, mankatelina, tompoko. Teo koa ireo sampan-draharaha isan-tokony nahazoana hevitra sy vaovao narafitra ho ao anaty ny asa fokontany faravohitra ambony sy ny mponina ao aminy, ny boriborintany voalohany ary ny cisco antananarivo renivohitra tamin’ny nanomezany tahirin-kevitra nentina namantatra ny toerana. Ankasitrahana ianareo fianakaviana, namana mpiara-mianatra rehetra izay nanampy sy nanome torohevitra anay. Misaotra, mankasitraka, mankatelina anareo rehetra tompoko handidy hahita ny vaniny anie ianareo, hikapa hahita ny toniny. Ho tahian’andriamanitra tompokolahy, ho ambinin-janahary tompokovavy
Nandrafitra ny foko betsimisaraka eto maroantsetra. Ho jerentsika ato amin’ny fizarana manaraka ny mahakasika izany foko madinika mandrafitra ny foko betsimisaraka ao maroantsetra izany 2 ireo foko madinika mandrafitra ny foko betsimisaraka ao maroantsetra zana-poko maromaro mitambatra no mandrafitra ny foko betsimisaraka ao maroantsetra. Fianakaviana44kely iray ireo zana-poko ireo tamin’ny voalohany, nitombo sy nihamaro ireo ka lasa taranaka45 iray; nitombo hatrany iny taranaka iny ka lasa zana-poko kely iray taty aoriana. Misy ihany koa anefa amin’ireo zana-poko na foko madinika ireo dia vahiny nifindra monina taty maroantsetra. Niray volo tamin’ny mponina ireo vahiny ireo ka lasa tena tompon-tany. Ireny ihany koa dia lasa zana-poko hafa. Zana-poko na foko madinika fito no mandrafitra ny foko betsimisaraka ao maroantsetra ny antivinany ireo no terak’i mangabe izay isan’ny mponina voalohandohany nipetraka tamin’iny faritr’i maroantsetra iny ary izy no tompon’i nosy mangabe ka nahatonga izany anarany izany. Ireo no mpijoro vinany rahatoa ka fempiny46 ny vinany. Ny ambatovia taranaka avy ao marosoroka izay tanàna eo ankaikin’i mangabe, ireo no tompon’ambatomasina izay mpijoro rehefa misy fidiran-trano47 na ny fombafomba hafa. Ny makoa ireo kosa dia andevo avy tany afrika tamin’ny fotoana mbola nisian’ny fanandevozana ka nonina teto maroantsetra. Lasa tompon-tany izy ireo rehefa foana ny fanandevozana ka tonga zana-poko iray. Ny antimahory vahiny avy tany mananara avaratra, nifindra nonina taty maroantsetra. Milatsara taranaka avy ao ampantsona tanàna iray eo avaratr’i mangabe, telo kilometatra miala an’i maroantsetra mihamaro izany taranaka izany ka lasa zana-poko iray. Antiromba io zana-poko io kosa dia tsy fantatra mazava ny niandohany fa ny hahafantarana azy dia izy manana fomba miavaka eo amin’ny famorana. Hazavaina misimisy kokoa izany any amin’ny pejy.
Ho an’ny tanalan’ikongo dia ireto avy ireo olona mitantana ny fiainam- piarahamonina amin’ny ankapobeny ny ampanjaka, ny anakandria, ireo raiamandreny mpanampy azy. Ho an’ny anta ala avaratra kosa dia ny tangalamena sy ny lefitra ihany no afaka mitondra ny fiarahamonina. Sary iii vehivavy mbola manaraka ny fomba fitafy taloha
Nahazo vahana ny foto-kevitra sôsialista. Maro ireo fikambanana na antoko nijoro nilaza ho mpiahy ny ara-tsôsialy. Anisan’ireny ny fampivondronana tanora maro nataon’i la mennais tamin’ny alalan’ny gazety l’avenir71. Na dia nisintaka tamin’ny fiangonana aza izy noho ny foto-keviny nirona nankamin’ny sôsialisma, dia mbola nanohy ny asany hatrany ireo namany, toa an-dry lacodaire sy montalembert72. Ny foto-kevitra toy itony catholisisme social itony, miampy ny sôsialisma frantsay notarihin-dry pierre proudhon ary ny fivelaran’ny internationalisme nateraky ny sôsialisma iraisam-pirenena no nipoiran’ny adin- tsaranga tany frantsa. Ny ankolafin-kevitra iray milaza fa tsy tokony hontsonina ny fananan’olon-tokana, ny ankilany kosa manambara fa tsy maintsy fanavaozana hatramin’ny fakany no atao vao hisy ny lamina ara-tsôsialy. Nirotsaka nanitsy ny fivavahana ry martin luther sy ry jean calvin. Nanomboka ny taonjato faha xvi izany ary nanenika ny firenena maro hatramin’ny taonjato faha xix. Notsipahina ny fifotoran’ny finoana amin’ny rafitra najoro hitondrana ny fiangonana. Taty aoriana, dia lasa lavitra kokoa noho ny fanitsiam-pivavahana nataon-dry luther, ny fanitsiana nentin-dry schleiermarcher. Ity teolojiana alemana ity mantsy no nipoiran’ny rafi-kevitra milaza fa tokony hohalalinina ny fomba fanehoana ny finoana fa tsy hoterena amin’ny litorjia sy ny ritoaly ny olona. Ny fototry ny fampianarany dia ny hanehoan’ny mpino tsirairay amin-kalalahana ny fientanam-pony amin’andriamanitra. Aminy, ny fivavahana dia miara-dalana mandrakariva amin’ny
Tsy nisy fandalinana na fifanakalozan-kevitra nandritra ny fampianarana tao amin’ny sekoly lmm. Rehefa voarain’ny mpianatra tao anaty kahie ny fahalalana heverina fa tokony homena azy ireo, dia vita ny anjaran’ny mpampianatra. Na dia tolotra tahaka izany aza anefa ny endri-pampianarana tao amin’io kilasy io, dia tsara ihany ny vokatra azo. Nahazo mihoatra ny antsasaky ny isa tokony hotratrariny, tamin’ny fanadihadiana lahatsoratra ny mpianatra rehetra 7 14 mpianatra iray ihany kosa no nahazo isa roa tamin’ny andiam-panontaniana 2 6 tsy mahagaga io salan’isa io, satria ny mpianatra miisa 21 amin’ireo 37, dia manaraka fampianarana ivelan’ny sekoly avokoa. Mieritreritra ny hanala fanadinana bacc a2 mantsy izy ireo. Efa manana angom-pahalalana ivelan’ny raisiny any ao an-dakilasy; araka izany, ny ankamaroan’ny mpianatra. Ankoatra izay, tsy nanome fitsinjaran’isa mazava momba ny fitsarany, raha tsiahivina, ny mpampianatra tao amin’io kilasy io, fa avy hatrany dia ny fitambaran’ny naoty no hitan’ny mpianatra.
Fifanakalozana eo amin’ny toerana iasana eo amin’izy ireo amin’ny fanatanterahana ny asany. Izany dia mba hialana amin’ny tahotra eo amin’ny mpiara-monina rehefa maka antoka sy mitaky trosa ka tsy hisian’ny faharavam-pihavanana. Ankoatra izay dia mampitombo kokoa ny fahazotoana ho an’ireo olom-boafidy ny fanaovana izany. Mihena kokoa mantsy ny hena-mason’izy ireo raha toerana hafa no anaovany ny asany, tsy afa-misaraka amin’ny fiarahamonina misy azy mantsy ny olona iray. Tsy ireo olom-boafidy ihany no tokony handray andraikitra amin’ny fampandrosoana entin’ny tetika asa cecam fa ireo mpikambana rehetra mihitsy. Ka mba hampahazoto azy ireo dia ilaina ny hanomezana mari-pankasitrahana ho an’izay manao asa tsara.
Dia ny hahatafapetraka azy eto antananarivo farafaharatsiny amin’iny manakaiky an’antsirabe iny. Na ho tafajanona tatsy manjakandriana moa tsy misy hevitra. Tak8 lany foana teto ny alina. Toy ny maso tokana makadiry mipy matetika, ny fanilo antilin’i katsepy, ary ery am-pita ny jiron’ny tanànan’i mojangà. Tak47 toy ny anaty nofy no anatrehana izany. Tak54 ? Manaraka ny mpandray anjara amin’izay toerana itrangan’ny tantara ny mpitantara.
Izy ireo, nihary, nampitombo ny ambaindain ny harin-karen izy ireo, ka ankehitriny dia hita fa saika tafarina sy azo lazaina fa manan-katao ny ankabeazan izy ireo. Mpiavy moa no iantsoana azy ireo, satria hatramin ny fahagolan-tany dia efa hita taratra ny fizarazaran ny malagasy, nanampy trotraka izany ireo vahiny firantsay mpanjanaka tamin ny alalan ilay pôlitikany zarazarao hanjakana , izany hoe atao izay isian ny fitokotokoana eo amin ireo malagasy ahafahana mifehy azy ireo mora foana. Rehefa avy namariparitra ny fokontany 67 ha avaratra atsinanana sy ny fiaraha- monina ao aminy àry isika tao anatin iny fizarana voalohany iny dia hohalalinintsika manaraka izao ao anatin ny fizarana faharoa ny lafiny maha olona eo amin ny fiainan ireo mpiavy.
Ny vahaolana tsy nitarain-tana-miepaka anefa izahay na niraviravy tanana teo anatrehan’izany fa tsy nataonay hahakivy ny fisian’ireny sakana sy fisedrana maro samihafa ireny. Ny valala aza, hono, tsy azo raha tsy andriana ilika. Toy izao ary ny vahaolana nentinay tamin’izany nitady boky sy tahirin-kevitra tany ivelan’ny sekoly izahay, mba hahafahanay manatontosa an-tsakany sy an-davany ny asa fikarohana nezahinay ny nanao tady tovana ireo olona azo nohatonina mba hifampiresahana mivantana hahazoana fahalalana momba ny s. M nampiasa finday sy e-mail izahay mba hiseraserana tamin’ny mpanoratra, ny tompon’andraikitra tao amin’ny scoop digital, ireo olona rehetra hanovozana fahalalana nangataka toro-hevitra tamin’ireo namana sy tapaka ary zoky tamin’ny fotoana nilanay izany niezaka namerimberina nijery ireo horonan-tsarimihetsika .
Tokony hanana fifandraisana akaiky amin’ny olona voakasiky ny asa fampandrosoana tiana ajoro izany hoe, tsy miasa irery ny mpanao asa fampandrosoana fa miara-miasa hatrany amin’ny olona avy ety ivelany, ohatra, amin’ny mpamatsy vola, vahoaka na tantsaha, mpitondra isan-tsokajiny, fikambanana mpanao asa fampandrosoana hafa io fiaraha-miasa io kosa, kendrena mba hiteraka vokatra tsara amin’ny fanatontosana ny fandaharana asa. Ohatra mahavita ny vinavinan’asa nokasaina atao ny vola, mavitrika amin’ny fandraisana anjara ny vahoaka. 3 fahafantarana tsara ny namolavolana ny tetikasa araka izay tratran’ny tena tokony ho voafehin’ny mpanao asa fampandrosona tsara ny mombamomba ny tetikasa ajorony, ny fomba fiasa sy ny paikady rehetra handrindrana na hanatontosana ny fandaharana asa. 4 tokony hatao manara-penitra ny fomba fiasa rehetra izany hoe, tsy maintsy mametraka fomba fiasa iombonana ny mpampandroso ary ezahina ho fantatr’ireo vahoaka ampandrosoana izany, ohatra, ny fomba fampiasana ny fitaovana rehetra ilaina, ny lalàna ifampitondrana eo anivon’ny fikambanana sy ny vahoaka. 5 avohitra ny lanjan’ny tetikasa izany hoe, fantarina ny tanjony, ny mahazava-dehibe ny hananganana azy. Noho izany ilain’ny mpanao asa fampandrosoana ny manombana ny zavatra nataony teo amin’ny sehatry iray. Jerena amin’izanyraha tratra na tsia ny tanjona, fantarina ihany koa ny vokatra nateraky ny asa fampandrosoana natao, vita tao anatin’ny fe-potoana nofaritana teo am- piandohana ve ilay tetikasa fampandrosoana najoro. Mbola hanampiana ireo voalaza ireo indrindra koa ireto lafin-javatra manaraka ireto alohan’ny hampidirana tetikasa iray eo anivona fiarahamonina diaanisan’ny zava-dehibe ho an’ny mpanao asa fampandrosoana ny fahafantarana tsara ny toerana hampidirana io tetikasa io. Izany hoe, tokony hofantarina ny foto- piveloman’ny olona, ny fari-pahaizany, ny fady sy ny fomba amam-panaony mba hahazoan’ny mpampandroso manaja sy manampy azy ireo ary mba hahafahana miomana tsara rehefa miara-miasa amin’ny mponina. Tokony hampifanarahana
Amin’ny ankapobeny ny zazalahy no taizaina ao amin’ny tily. Misokajy araka ny taonany ny fanabeazana aroso azy ireo. Tsapa fa miroso tsikelikely ny fitaizana ny ankizy beazina amin’ny tily. Azo lazaina fa mpiandraikitra tily nahay nampifandrindra ny fanabeazana kristianina sy ny fanabeazana amin’ny ankapobeny izy, izany hoe, nampifandanja ny fitaizana ara- panahy amin’ny fitaizana ny vatana sy ny saina nanana fitiavana ny ankizy beaziny izy -nitana hatrany ny voady nataony natsy mpikambana aza -nametraka ho loha laharana ny maha-malagasy tamin’ny fampitiavana ny teny malagasy ireo ankizy nobeazina ary ny fanomezana hasina ny tanindrazana nampiroborobo ny fitiava-tanindrazana tao an-tsain’ny ankizy.
Nanomboka tamin’ny taona 2011 no namoronan’i niry-solosoa angano rehefa nitsahatra tamin’ny asam-panjakana izy. Enimpolo taona izy tamin’izany, ary efa nanana zafikely. Tena tiany ny mitaiza ireo zafikeliny ireo, ary notezainy tamin’ny endri- panabeazana maro. Iray amin’ireny ny fitantarana angano amin’izy ireo; niafara tamin’ny famoronana angano mihitsy aza moa izany. Miisa valo hatreto ny angano voaforony, ary saiky miompana amin’ny fiandohana sy fiforonan’ny zavatra na fomba fitenenana iray. Tsy hadino anefa ny anatra izay tena manavaka ny angano. Ireto avy izany angano vontoatiny
Ny fandalinana ny fandaharam-pianarana dia nahafahana naneho fa misy ny lesoka eo amin’ny fampianarana sy fianarana ny taranja teny malagasy eto madagasikara. Tsy mionona fotsiny amin’ny fanomezana tsikera samihafa anefa ny fandalinana izay natao, fa miompana indrindra amin’ny fanolorana sosokevitra mba ho fanatsarana ny vontoatin’ny fandaharam- pianarana sy ireo singa samihafa mandrafitra azy. Kendrena amin’izany ny mba hampivoarana ny hairaha eo amin’ny mpianatra sy ny mpampianatra ary ny mpampiasa ny fandaharam-pianarana. Ato anatin’ity toko ity no hanomezana ireo sosokevitra rehetra heverinay ho fanatsarana ny lesoka rehetra hita teo amin’ny toko efatra teo aloha.